Diari Oficial de la Generalitat Valenciana


Sumari del DOGV 3287, del 16-07-1998 (1998/5812)

RESOLUCIÓ de 16 de juny de 1998, de la Direcció General de Recursos Humans, per la qual s'executa la sentència núm. 956/96 del Tribunal Superior de Justícia de la Comunitat Valenciana, que estima parcialment el recurs contenciós administratiu interposat per la Confederació Sindical de Comissions Obreres del País Valencià contra l'Ordre de la Conselleria de Sanitat i Consum, de data 19 de setembre de 1994, per la qual convoca concurs de trasllats i concurs oposició de vacants de metges d'equip mòbil del Centre de Transfusió de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5812


Organisme emissor
:   Conselleria de Sanitat

Tipus de document
:   Resolució

RESOLUCIÓ de 16 de juny de 1998, de la Direcció General de Recursos Humans, per la qual s'executa la sentència núm. 956/96 del Tribunal Superior de Justícia de la Comunitat Valenciana, que estima parcialment el recurs contenciós administratiu interposat per la Confederació Sindical de Comissions Obreres del País Valencià contra l'Ordre de la Conselleria de Sanitat i Consum, de data 19 de setembre de 1994, per la qual convoca concurs de trasllats i concurs oposició de vacants de metges d'equip mòbil del Centre de Transfusió de la Comunitat Valenciana. [1998/X5812]
  
Vista la sentència núm. 956/96 del Tribunal Superior de Justícia de la Comunitat Valenciana, que estima parcialment el recurs contenciós administratiu interposat per la Confederació Sindical de Comissions Obreres del País Valencià contra l'Ordre de la Conselleria de Sanitat i Consum, de data 19 de setembre de 1994, per la qual es convoca concurs de trasllats i concurs oposició de vacants de metges d'equip mòbil del Centre de Transfusió de la Comunitat Valenciana.
  
Vista la decisió que anul·la els actes administratius recorreguts (Ordre de la Conselleria de Sanitat i Consum, de 19 de setembre de 1994, per la qual convoca concurs de trasllats i concurs oposició de vacants de metges d'equip mòbil del Centre de Transfusió de la Comunitat Valenciana), respecte a l'exigència de pertànyer a la «categoria convocada», convocada en la base 2.1.1 amb relació al concurs de trasllats, i en els termes del fonament jurídic tercer de la sentència.
  
Per tot això, considerant el que disposen els articles 118 de la Constitució Espanyola i 18 de la Llei Orgànica del Poder Judicial, segons els quals és obligatori complir les sentències en els seus propis termes, i fent ús de les facultats que legalment m'han sigut conferides per l'article 2.h de l'Ordre de 10 de març de 1997, del conseller de Sanitat i Consum, per la qual s'aproven delegacions d'atribucions en favor de diferents òrgans de la Conselleria (DOGV núm. 2.953, de 17.03.97), aquesta Direcció General de Recursos Humans resol:
  
Primer
  
Executar la sentència núm. 956/96 del Tribunal Superior de Justícia de la Comunitat Valenciana, que estima parcialment el recurs contenciós administratiu núm. 2/3172/94, interposat per Comissions Obreres contra l'Ordre de 19 de setembre de 1994, de la Conselleria de Sanitat i Consum, per la qual convoca concurs de trasllats i concurs oposició de vacants de metges d'equip mòbil del Centre de Transfusió de la Comunitat Valenciana.
  
Segon
  
Suprimir de l'Ordre de la Conselleria de Sanitat i Consum, de 19 de setembre de 1994, per la qual convoca concurs de trasllat i concurs oposició de vacants de metges d'equips mòbils del Centre de Transfusió de la Comunitat Valenciana, publicada en el DOGV núm. 2.378, de 02.11.94, la base 2.1.1 de l'annex I, i retrotraure les actuacions del concurs de trasllats.
  
Tercer
  
La base 2.1.1 queda redactada de la manera següent:
  
«Tenir la condició de personal estatutari fix que ocupen llocs per a l'accés als quals s'exigisca la titulació de llicenciat en medicina i cirurgia i que estiguen ocupant o tinguen reservada una plaça d'aquestes característiques en els institucions sanitàries de la Seguretat Social, siga quina siga l'administració de què depenga, així com el personal que estiga en situació diferent de la d'actiu procedent de places d'aquestes institucions.
  
Els requisits per concursar s'hauran de tenir en la data de publicació d'aquella convocatòria en el DOGV».
  
Quart
  
Les persones interessades a participar en el concurs de trasllats hauran de presentar les seues sol·licituds segons el model previst en la convocatòria, en el termini d'un mes comptador a partir de l'endemà de la present resolució en el DOGV.